Prijedlog  Izvještaja o izvršenju/ostvarenju financijskog plana 
[bookmark: _Hlk172119048]za razdoblje od 01.01.-30.06.2026. godine
Potrošnja sredstava za razdoblje od 01.01.-30.06.2026. godine u skladu s planom provjerava se kroz Izvještaj o izvršenju/ostvarenju financijskog plana. Osnovna svrha izvještaja o izvršenju proračuna jest informiranje o planiranim i ostvarenim godišnjim prihodima i primicima odnosno rashodima i izdacima. Također, kroz ovaj izvještaj daje se informacija o uspješnosti ostvarenja postavljenih ciljeva. 
Financijski plan Škole za 2026. godinu izrađen je u  skladu s odredbama Zakona o proračunu i Uputama proračunskim korisnicima za izradu proračuna Primorsko-goranske županije. 
Financijskim planom omogućava se financiranje  programa rada Škole. 
Škola nije imala Prve izmjene i dopune Financijskog plana za 2026. godinu te nije planiran financijski rezultat ostvaren iz 2025.g. prema Odluci o raspodjeli rezultata.
U nastavku daje se obrazloženje izvršenja  istoga za razdoblje  01.01. do 30.06.2026. godine.
Izvještaj o izvršenju/ostvarenju financijskog plana za razdoblje od 01.01.-30.6.2026.  godine obuhvaća Opći i Posebni dio financijskog plana.
Opći dio:
1. Sažetak općeg djela,
2. Izvršenje prihoda i rashoda po ekonomskoj klasifikaciji,
3. Izvršenje prihoda i rashoda po izvorima financiranja,
4. Izvršenje prihoda i rashoda po funkcijskoj klasifikaciji.
 
Posebni dio:
1. [bookmark: _Hlk162196001]Izvršenje rashoda po programskoj klasifikaciji.

Posebni izvještaji:
1. Izvještaj o zaduživanju na domaćem i stranom tržištu novca i kapitala,
2. Izvještaj o danim jamstvima i plaćanjima po protestiranim jamstvima.
U razdoblju od 01.01. do 30.06.2026. škola se nije zaduživala, te nema podataka za ispunjavanje posebnih izvještaja.
Obrazloženje izvršenja financijskog plana općeg djela
Opći dio godišnjeg izvještaja o izvršenju financijskog plana za razdoblje od 01.01.-30.06.2026. godine obuhvaća sažetak računa prihoda i rashoda i računa financiranja, račun prihoda i rashoda: izvještaj o prihodima i rashodima prema ekonomskoj klasifikaciji, izvještaj o prihodima i rashodima prema izvorima financiranja te izvještaj o rashodima prema funkcijskoj klasifikaciji.

U promatranom razdoblju Škola je ostvarila ukupne prihode u iznosu od 622.497,90 € i ukupne rashode u iznosu od 613.877,98 € što ukazuje na višak prihoda u iznosu od 8.619,92 €. Indeks izvršenja u promatranom razdoblju  u odnosu na isto razdoblje 2025. godine ukazuje na povećanje prihoda od 8,24% te smanjenje rashoda (92,68%). Ostvareni prihodi i rashodi kreću se uglavnom u skladu s planiranim veličinama, uz određena odstupanja koja proizlaze iz dinamike financiranja i provedbe planiranih aktivnosti tijekom godine.
Najveći dio ukupno ostvarenih prihoda odnosi se na prihode poslovanja, koji iznose 622.497,90 €, dok prihodi od prodaje nefinancijske imovine nisu ostvareni. Unutar prihoda poslovanja najznačajniji udio imaju pomoći proračunskim korisnicima iz proračuna koji im nije nadležan, koje iznose 532.085,02 €, zatim prihodi iz nadležnog proračuna za financiranje redovne djelatnosti u iznosu od 58.116,97 € te ostali prihodi u iznosu od 32.071,29 €. U promatranom razdoblju bilježi se blagi porast prihoda u odnosu na prethodno razdoblje (108,24 %). Prihodi su povećani zbog povećanja osnovice za obračun plaće, veće cijene obroka u produženom boravku, ostvarena je uplata od osiguranja za naknadu štete te prihodi od pružanja usluge najma učionica.
[bookmark: _Hlk227055328]Primljena je donacija potrošnog materijala za likovnu radionicu.
Prihodi iz nadležnog proračuna veći su u odnosu na prethodnu godinu zbog povećanja cijena troškova redovnog poslovanja. Odobrene su dvije hitne intervencije za popravke krova i puknuća cijevi na sistemu grijanja. 
Doznačena su sredstva za podmirenje prenesenog manjka poslovanja iz 2025. za primljenu robu i obavljene usluge u 12/2025. te sva materijalna prava i plaće za prosinac 2025.g. 

Ukupni rashodi Škole u prvom polugodištu 2026. godine iznose 613.877,98 €, od čega se 612.426,98 eura odnosi na rashode poslovanja, a 1.451,00 € na rashode za nabavu nefinancijske imovine. 
U strukturi rashoda najznačajniji su rashodi za zaposlene, koji iznose 522.840,42 €, materijalni rashodi u iznosu od 88.551,54 €, naknade građanima i kućanstvima 598,62 €, rashodi za donacije 382,50 € te financijski rashodi 53,90 €.

Rashodi za zaposlene u promatranom razdoblju su manji (89,69 %) jer plaća za 12. mjesec 2025. nije evidentirana u ovoj godini zbog primjene novog Pravilnika. S obzirom na navedeno smanjene su i plaće za prekovremeni rad i posebne uvijete rada, kao i doprinos koji se obračunava u postotku na bruto plaću. Rast u odnosu na prethodno razdoblje bilježe ostali rashodi za zaposlene (118,52 %) zbog povećanog broja zaposlenih koji su ostvarili pravo na jubilarnu nagradu. 

U odnosu na prethodnu godinu materijalni rashodi su veći (113,53 %), dok je indeks ostvareno na planirano 51,63 %, što je u skladu sa planiranim. 
Troškovi za  službena putovanja veći su u odnosu na prethodno razdoblje (166,74 %) zbog odlazaka zaposlenika na stručna usavršavanja. Naknada za prijevoz na posao i s posla manja je u odnosu na prethodno razdoblje (76,17 %) jer je u 2025. godini knjižen prijevoz za 12. mjesec 2024. koji zbog primjene novog Pravilnika, u ovoj godini nije knjižen za izvještajno razdoblje. Troškovi za  stručna usavršavanja zaposlenika ostvareni u odnosu na prethodno razdoblje veći su (179,37 %) zbog većih odlazaka zaposlenika na stručna usavršavanja. Ostale naknade troškova zaposlenima – bili su povećani troškovi za loko-vožnju zbog povremene dostave marende za učenike područne škole zbog bolovanja kuharice u 2025.g. 
Uredski materijal i ostali materijalni rashodi su povećani u odnosu na prethodno razdoblje (116,35 %)  zbog povećanja cijena pretplata na stručne časopise i primljena je donacija potrošnog materijala za likovnu radionicu. Rashodi za materijal i sirovine su manji u odnosu na prethodno razdoblje (77,28 %) zbog provedenog postupka javne nabave u kojem su ponuđene niže cijene namirnica za školsku kuhinju. Rashodi za energiju su povećani u odnosu na prethodno razdoblje(135,06 %) zbog povećanja cijena lož ulja. Povećani su troškovi za nabavu materijala i dijelova za tekuće održavanje (176,41 %) zbog nabave mrežnih kartica za računala i dijelova za video sustav. Potrebe za novom radnom odjećom i obućom variraju tijekom godina  
U okviru rashoda za usluge posebno se ističu usluge tekućeg i investicijskog održavanja koje bilježe značajan rast u odnosu na prethodno razdoblje (17.605,26 %) zbog  izvršenih hitnih intervencija sanacije zidova, krova i puknuća cijevi na sistemu grijanja te popravak video nadzora. 
Povećana je cijena komunalne usluge odvoza otpada to je rezultiralo na povećanje komunalnih usluga u odnosu na prethodno razdoblje (137,27 %). 
Izvršeni su zdravstveni pregledi zaposlenika. 
[bookmark: _Hlk220937975]Intelektualne usluge ostvarene u tekućem izvještajnom razdoblju odnose se na rashode za usluge trenera za izvršenu obuku plivanja učenika u projektu "Županija pliva“, ugovor o djelu za poslove postupka javne nabave ručkova u produženom boravku i autorski honorar za izvršeno testiranje učenika u I. razred šk.god. 2026./27.
Računalne usluge veće su u odnosu na prethodnu godinu (129,12 %) zbog povećanja cijena održavanja računalnih programa te je sklopljen dodatni ugovor za korištenje aplikacije Riznica za tajnicu. 
[bookmark: _Hlk234927595] Ostale usluge povećane su u odnosu na prethodnu godinu (125,21 %) zbog veće cijene obroka u produženom boravku. Izvršena je izrada energetskog certifikata za matičnu školu i Područnu školu Praputnjak.
Ostali nespomenuti rashodi poslovanja veći su u odnosu na prethodno razdoblje (209,76 %) zbog povećanja cijene članarina, proveden je upis promjena Statuta u sudski registar, ovjera ugovora o zakupu.
Financijski rashodi manji su u odnosu na prethodno razdoblje (61,97 %) kao i u odnosu na planirano. Proveden je postupak zatvaranja žiro računa. Temeljem odredbe čl.6. st.2. i 3. Odluke o izvršavanju Proračuna PGŽ svi proračunski korisnici od 01. siječnja 2026. posluju preko jedinstvenog računa proračuna. Transakcijski račun je zatvoren s 24.03.2026.
[bookmark: _Hlk235438744]Naknade građanima i kućanstvima na kontu 37 manje su u odnosu na prethodno razdoblje (66,76 %) i na 5,21 % u odnosu na tekući plan. Planirani rashodi se odnose na radne udžbenike za sve učenike, prijevoz učenika s teškoćama koji su od rujna 2024. godine rjeđe odlazili na tretmane. Radni udžbenici će se nabaviti u drugoj polovici 2026. g.
Rashodi tekućih donacija na kontu 38 ostvareni su za 8,6 % manje u odnosu na prethodno razdoblje ali unutar plana za 2026. godinu. Tekuće donacije u naravi se odnose na sredstva dobivena iz državnog proračuna za nabavu menstrualnih i higijenskih potrepština za učenice osnovnih škola.
Rashodi za nabavu nefinancijske imovine odnose se na nabavu parlafona s ekranima od prenesenog viška prihoda prema odluci o raspodjeli. Planirani rashodi se odnose na udžbenike za sve učenike koji će se nabaviti u drugoj polovici 2026. g.
Osnovna škola Hreljin nema ostvarenih primitaka i izdataka od financijske imovine što je iskazano u računu financiranja.

[bookmark: _GoBack]
Prema izvorima financiranja najveći dio prihoda i rashoda vezan je uz izvor 5.50 –  Pomoći iz državnog proračuna,  zatim uz izvor 4 – prihodi za posebne namjene, dok se manji dio odnosi na vlastite prihode 3 i Prihoda od prodaje ili zamjene nefinancijske imovine i naknade s naslova osiguranja 7. 
Iz toga je vidljivo da je poslovanje Škole u najvećoj mjeri povezano s namjenskim i proračunskim izvorima financiranja, dok su vlastiti prihodi zastupljeni u manjem opsegu. Rashodi su izvršavani u skladu s osiguranim izvorima financiranja i planiranim programima, što upućuje na uredno i namjensko korištenje raspoloživih sredstava. 
Izvor 1 Opći prihodi i primici financiraju programe iznad standarda kao što su školski kurikulum, Županijska škola plivanja i rad pomoćnika u nastavi. Prihod je realiziran u iznosu od 48,05% u odnosu na planirano. Ostvareni prihod u odnosu na isto razdoblje prethodne godine ima indeks 98,07%. Rashodi iz navedenog izvora ostvareni u 2026. godini jednaki su ostvarenim prihodima i financijskom planu za 2026. godinu.
[bookmark: _Hlk224818245]Vlastiti prihodi se odnose na prihode od kamata i najma školskih prostora. U odnosu na 2025. godinu ostvareni su veći prihodi (223,61 %) i veći u odnosu na tekući plan (64,91 %). Ostvarenje prihoda od kamata ovisi o priljevima na žiro račun škole. Temeljem odredbe čl.6. st.2. i 3. Odluke o izvršavanju Proračuna PGŽ svi proračunski korisnici od 01. siječnja 2026. posluju preko jedinstvenog računa proračuna. Transakcijski račun je zatvoren s 24.03.2026. Prihodi od usluga najma ovise o količini sklopljenih ugovora o najmu školskog prostora. U izvještajnom razdoblju ostvareno je više sati najma školskog prostora u odnosu na prethodno razdoblje pa su iz tog razloga vlastiti prihodi veći. Rashodi iz navedenog izvora ostvareni u 2026. veći su u odnosu na prethodno razdoblje jer se iz navedenog izvora financirala bankarska naknada za vođenje računa do zatvaranja istog.
Prihodi za posebne namjene dijele se na dva različita izvora od kojih je izvor 43 prihod roditelja za sufinanciranje programa produženog  boravka i naknade štete za oštećene udžbenike i izvor 44 prihod decentraliziranih sredstava za osiguravanje uvjeta rada Škole Izvor 43 prihod roditelja za sufinanciranje programa produženog  boravka i naknade štete za oštećene udžbenike veći je u odnosu na prethodnu godinu za 12,25%  zbog povećanja cijene obroka u produženom boravku. Prihodi za decentralizirane funkcije odnose se na prihode od Županije primorsko goranske kao našeg osnivača,  za financiranje rashoda poslovanja.  Indeks ostvarenja je u odnosu na prošlu godinu 204,51%, a u odnosu na  plan 59,13%. Razlog odstupanja na prošlu godinu je jer je Primorsko-goranska županija odobrila hitne intervencije sanacije krova i puknuća cijevi na sistemu grijanja, te su  povećane cijene troškova redovnog poslovanja.
Doznačena su sredstva za podmirenje prenesenog manjka poslovanja iz 2025. za primljenu robu i obavljene usluge u 12/2025. 
Prihodi od pomoći obuhvaćaju prihode nadležnog Ministarstva, Grada Bakra, Primorsko-goranske Županije a obuhvaćaju financiranje više programa i aktivnosti: Osiguravanje uvjeta rada, Produženi boravak, Pomoćnici u nastavi i Opremanje ustanova školstva. 
U odnosu na isto razdoblje prethodne godine ima indeks 104,39%. 
U prvoj polovici 2026. godine ostvarene su Donacije potrošnog materijala za likovnu radionicu. . 
Prihodi od prodaje ili zamjene nefinancijske imovine i naknade s naslova osiguranja: Ostvareni su veći Prihodi naknada s naslova osiguranja u odnosu na prethodnu godinu (834,9 %). Ovise o nastalim štetama te se ne planiraju jer se ne mogu predvidjeti. Prihodi s naslova osiguranja ostvarena su u većem iznosu od rashoda što je dovelo do viška prihoda prema navedenom izvoru financiranja koji će se potrošiti za investicijski materijal i usluge za otklanjanje nastalih šteta.
[bookmark: _Hlk139885369]
Na kraju izvještajnog razdoblja stanje novčanih sredstava  škole nalazi se 0,00 €. Temeljem odredbe čl.6. st.2. i 3. Odluke o izvršavanju Proračuna PGŽ svi proračunski korisnici od 01. siječnja 2026. posluju preko jedinstvenog računa proračuna.
